Agyi implantátum segíthet az epilepsziás rohamok elõrejelzésében
A becslések szerint az epilepszia mintegy 50 millió embert érint világszerte.
Agyi implantátum segíthet az epilepsziás rohamok elõrejelzésében - derült ki a témában világelsõnek számító tanulmányból.
A seattle-i NeuroVista cég által kifejlesztett szerkezet a koponya és az agy felszíne közé ültetve figyeli az agy elektromos aktivitását. A vállalat szakemberei a Melbourne-i Egyetemen dolgozó Mark Cookkal és csapatával együttmûködve fejlesztettek ki egy második, a mellkas alá beültethetõ készüléket, amely egy kézi szerkezet felé továbbítja az adatokat. A kézi mûszer pedig különbözõ fényekkel figyelmezteti a pácienst a görcsroham - pár órán belüli - elõfordulásának magas, mérsékelt vagy alacsony kockázatára.
A tanulmány tizenöt ember bevonásával készült. A 20 és 62 éves kor közötti résztvevõk mindegyike epilepsziával küzdött és havonta 2-12 rohamot élt át. A vizsgálat elsõ hónapjai csupán a résztvevõk agyi aktivitásának megfigyelésével teltek, hogy a kutatók személyre szabott algoritmusokat készíthessenek a páciensek rohamainak elõrejelzéséhez.
Mindössze nyolc résztvevõ esetében sikerült eljutni abba a fázisba, ahol a készülék száz százalékban mûködött, és állandóan informálta használóját a rohamok elõfordulásának kockázatáról. Ezen páciensek esetében a mûszer 56-100 százalék közötti hatékonysággal mûködött - adta hírül a BBC News.
Cook szerint amennyiben sikerül bebizonyítani a készülék hatékonyságát, az segíthetne kivédeni az epilepszia kiszámíthatatlan természetét. "Mindez megváltoztathatná a betegség kezelésének módját" - húzta alá a szakember. Mint hozzátette: a rövid távú terápiák anélkül lehetnek hatékonyak, hogy olyan hosszú távú problémáknak tennék ki a pácienseket, mint amelyeket a jelenleg elérhetõ kezelések okoznak.
A becslések szerint az epilepszia mintegy 50 millió embert érint világszerte. Az agy egy részének rendellenes mûködése okozza a rohamokat, amelyek önkéntelen rángással járnak. Cook reményei szerint a jövõben nagyobb klinikai vizsgálatokkal is sikerül alátámasztani a mostani eredményeket.
A tanulmányt a Lancet Neurology címû folyóiratban közölték.